Per unatro costau, os exercitos de Mordor encomenzan o setio d'a ciudat blanca. Gandalf se las apanyó pa organizar a las tropas de Gondor pa l'esfensa a l'aspera de que plegue Théoden y os suyos chinets, tot y que sía tardi. Mientres tot un día os hombres de Gondor mantienen as suyas posicions frent a l'uembra gracias a la suya rasmia y valor contrimostrada contra Mordor mientres muitos enfrontinamientos anteriors, lo que ocasiona baixas importants en l'exercito de Sauron. Manimenos, a resultas de o suyo gran numero as fuerzas de Mordor tasament si podeban estar contenidas, y con o gran ariet Grond tiroron abaixo as puertas d'a ciudat, dentrando en Menas Tirith y obligando l'os soldaus de Gondor a retacular a lo segundo libel. Con istas faciendas, y a pesar d'a gran resistencia ofrida per Gondor en cada carrera, cada casa, luitando cada hombre dica la zaguera alentada, creyendo perdida a esperanza de sobrevivir y quan ya a victoria de Sauron pareixeba cercana. Debant d'isto Mordor trayió poderosos refuerzes: un exercito d'hombres d'o Sud (Haradrim) con olifants (creyaturas semellants a elefants, nomás que muito mas grans y sobre as qualas se construyiban grans torres an iban arquers), debant d'isto o Rei de Rohan ordena que o suyo exercito se forme pa tornar a cargar contra os hombres d'o Sud y con muito esforzo os hombres de Rohan se libroron de qualques d'ells y amostroron gran resistencia a pesar d'as baixas sofridas.